Diari Oficial de la Generalitat Valenciana


Sumari del DOGV 159, del 02-05-1984 (1984/802855)

RESOLUCIÓ de 6 de març de 1984, de la Direcció General de Serveis Socials, per la qual es convoquen ajudes individualitzades no periòdiques a persones que es troben en situació de greu necessitat per malaltia, mancances familiars o d'altres circumstancies d'analega entitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   159

Data del DOGV
:   02-05-1984

Secció del DOGV
:   ALTRES DISPOSICIONS

Número del document
:   1984/802855


Data del document
:   06-03-1984

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 6 de març de 1984, de la Dirección General de Serveis Socials, per la qual es convoquen ajudes individualitzades no periòdiques a persones que es troben en situació de greu necessitat per malaltia, mancances familiars o d'altres circunstàncies d'anàloga entitat.  
Considerant que els Serveis Socials han de tendir a una normalització, a un desenvolupament d'aquests a nivell comunitari i a una conceptualització com a serveis de dret, es fa precís un progressiu augment dels serveis que cobresquen les necessitats dels individus de forma global i comunitària, i una progressiva disminució de les ajudes de tipus econòmic i individual, que no suposen en si mateixes una solució definitiva dels problemes que presenten.   
La situació de crisis generalitzada que ve patint en tots els sectors la societat actual, aguditzant-se en aquells grups de població que per la seua problemàtica específica manquen de recursos per fer front a les seues necessitats vitals, fa necessari que existesquen les ajudes individualitzades no periòdiques.   
Per tant i en virtut de les facultats conferides, aquesta Direcció General de Serveis Socials ha resolt:   
1. Es convoquen les ajudes individualitzades no periòdiques per a l'exercici econòmic corresponent a l'any 1984.   
2. Concepte de l'ajuda.   
2.1 Es consideren ajudes individualitzades no periòdiques aquelles que es destinen exclusivament a persones físiques i no a una entitat, institució o centre i s'atorguen per una sola vegada en l'exercici econòmic.   
2.2 Seran objecte d'aquestes ajudes, totes aquelles que, a criteri de la Direcció General, suposen remeiar una situació de greu i urgent necessitat, sense que siguen possibles altres solucions, i es concreten en el finançament de despeses per:   
-Acomiadament d'habitatge.   
-Aparells ortopèdics, prótesis, medicaments i tractaments quan no corresponga el pagament a la Seguretat Social.   
-Alimentació.   
3. Beneficiaris.   
Podran ser beneficiaris d'aquestes ajudes, les persones que es traben en situació de greu necessitat per malaltia mancances familiars i socio-econòmiques.   
4. Exclusions.   
4.1 No podran optar a aquestes ajudes:   
a) Les persones que hagen obtingut ajudes pel mateix concepte i quantia d'altres organismes, durant el termini d d'aquesta convocatòria .   
b) Les persones la renda per càpita de la família de les quals siga superior a 200.000 pessetes anuals.   
4.2 Així mateix queden excloses d'aquestes convocatòries les peticions per a:   
a) Tributs de tota mena i quotes de la Seguretat Social.   
b) En general, totes aquelles l'atenció de les quals siga clara competència d'altres organismes.   
5. Documentació.   
Per a la formulació de la petició caldrà presentar la següent documentació, per duplicat exemplar:   
a) Instància segons model que es facilitarà en les Delegacions Territorials de Serveis Socials, subscrita pel beneficiari o el seu representant legal.   
b) Fotocòpia del Document Nacional d'Identitat del beneficiari i, si s'escau, del representant legal que sol·licite l'ajuda.   
c) Justificants d'ingressos de cada membre de la familia.   
En el cas d'estar obligat a declarar per l'Impost sobre la Renda de les Persones Físiques, fotocòpia del full de liquidacions de l'any anterior.   
De no estar obligat a efectuar l'esmentada Declaració, certificats o rebuts de les empreses u organismos dels que reberen ingressos l'any anterior.   
En el cas de no poder aportar els documents suara citats, declaració jurada d'ingressos familiars, segons imprés que es facilitarà.   
d) Justificants específics de l'ajuda que es sol·licita, segons imprés que es facilitarà.   
e) Quan la causa de la petició siga una minusvàlua a més,   
fotocòpia del certificat de minusvàlid emés per l'INSERSO.   
f) Informe social, emés pels Serveis Municipals o especialitzats (com hospitals, escoles, etc.) i si de cas hi manca, informe de les Delegacions Territorials.   
6. Termini de presentació.   
El termini de presentació de sol·licituds en les Delegacions Territorials, finalitzarà el dia 31 d'octubre de 1984.   
7. Lloc de presentació.   
Les sol·licituds i documentació requerida, s'entregaran en els Ajuntaments amb temps suficient que els permeta presentar-les abans de finalitzar el termini que s'indica en la norma precedent, en les Delegacions Territorials de Serveis Socials on radique el sol·licitant, junt amb l'informe socio-econòmic que estan obligats a emetre, sense perjudici del que disposa l'article 66 de la Llei de Procediment Administratiu.   
8. Tramitació.   
a) Les Delegacions Territorials de Serveis Socials revisaran i verificaran els expedients. De no reunir la documentació exigida, serà requerida al sol·licitant per a que la complete en el termini de deu dies, conforme disposa l'article 71 de la Llei de Procediment Administratiu, i s'arxivarà sense més tràmit en cas contrari.   
b) Les Delegacions esmentades podran reclamar al sol·licitant les dades, documents o aclariments que consideren necessaris per tal de completar l'expedient.   
c) Completat l'expedient, serà remés a la Direcció General de Serveis Socials per a la seua resolució, en el cas de què la Delegació Territorial no hi fas competent.   
d) La Delegació Territorial de Serveis Socials a la vista de l'expedient, podrà reclamar els informes d'Organismes i Entitats que considere oportuns per a millor resoldre'ls.   
e) Amb anterioritat a la resolució es podrà disposar per l'òrgan competent, que s'efectue una comprovació sobre la veracitat de les dades aportades pel peticionari.   
9. Resolució dels expedients.   
a) La resolució dels expedients referents a sol·licituds de quanties inferiors a 100.000 pts. serà competència de les Delegacions Territorials de Serveis Socials.   
b) La resolució dels expedients referents a sol·licituds de quanties superiors a 100.000 pts., serà competència de la Direcció General de Serveis Socials.   
10. Justificació de les despeses i pagament de les subvencions.   
El pagament s'efectuarà en base a la resolució estimatoria de la sol·licitud d'ajuda formulada i de les disponibilitats pressupostàries.   
En determinats casos podrà acordar-se que el pagament d'ajudes per deutes motivats per les necessitats que es subvencionen, s'efectue directament a les persones creditores.   
11. L'incompliment total o parcial de qualsevol d'aquestes condicions de la concessió de l'ajuda, així com la duplicació d'aquesta amb càrrec a altres crèdits dels Pressupostos Generals de l'Estat, de la Seguretat Social o de l'Administració Institucional, constituirà causa determinant de la revocació de l'ajuda i del seu reintegrament per l'interessat, previ requeriment de la Direcció General de Serveis Socials, que de no ser atesos promourà l'acció executiva prevista per dèbits tributaris en el Reglament General de Recaptació, sense perjudici de les accions civils, penals o d'altre ordre, que en cada cas escalga.   
DISPOSICIO FINAL  
Aquesta resolució entrarà en vigor el dia de la seua publicació en el Diari Oficial de la Generalitat Valenciana.   
Cosa que fem. pública perquè en prengueu coneixement i als efectes oportuns.   
València, a 6 de març de 1984.   
El Director General de Serveis Socials,  
CARLES PEREZ GARCIA   
1 Delegacions Territorials de Serveis Socials:   
-Alacant: Plaça d'Espanya, 6. Tel. (965) 25 21 12 - Alacant.   
Castelló: Avda. del Mar. 8. Tel. (964) 23 65 12 - Castelló.   
-València: C/. Casa de la Misericordia, 34. Tel. (96) 350 1199 - València-14.